Temeljem članka 72. Zakona o komunalnom gospodarstvu („Narodne novine“ broj: 68/18, 110/18 i 32/20) i članka 31. Statuta Općine Vidovec („Službeni vjesnik Varaždinske županije“ broj: 4/18) Općinsko vijeće Općine Vidovec na 27. sjednici održanoj dana 28. prosinca 2020. godine, donosi

**2. IZMJENE I DOPUNE P R O G R A M A**

**održavanja komunalne infrastrukture**

**na području Općine Vidovec za 2020. godinu**

Programodržavanja komunalne infrastrukture na području Općine Vidovec za 2020. godinu („Službeni vjesnik Varaždinske županije“ broj 77/19 i 39/20) mijenja se i glasi:

1. **OPĆE ODREDBE**

**Članak 1.**

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja.

Programom održavanja komunalne infrastrukture određuju se:

1. opis i opseg poslova održavanja komunalne infrastrukture s procjenom pojedinih troškova, po djelatnostima

2. iskaz financijskih sredstava potrebnih za ostvarivanje programa, s naznakom izvora financiranja.

1. **KOMUNALNE DJELATNOSTI ODRŽAVANJA KOMUNALNE INFRASTRUKTURE**

**Članak 2.**

U smislu ovog programa pojam Održavanje komunalne infrastrukture obuhvaća obavljanje slijedećih komunalnih djelatnosti:

- održavanje nerazvrstanih cesta

- javna rasvjeta

- održavanje javnih površina i poljskih puteva

**III . OPIS I OPSEG POSLOVA ODRŽAVANJA KOMUNALNE INFRASTRUKTURE**

**Članak 3.**

1. **Održavanje nerazvrstanih cesta – Aktivnost 100306**

Za obavljanje komunalne djelatnosti održavanje nerazvrstanih cesta proveden je postupak odabira osobe kojoj će se povjeriti obavljanje navedene komunalne djelatnosti putem javnog natječaja. Na temelju Odluke Općinskog vijeća Općine Vidovec o povjeravanju obavljanja komunalne djelatnosti održavanja nerazvrstanih cesta na području Općine Vidovec, KLASA:340-03/18-01/01, URBROJ:2186/10-01/1-18-07 od 10. srpnja 2018. godine sklopljen je Ugovor o povjeravanju komunalnih poslova održavanja nerazvrstanih cesta na području Općine Vidovec za razdoblje od 12.07.2018. do 11.07.2022. godine.

Komunalna djelatnost čišćenja snijega na području Općine Vidovec – zimska služba obavlja se temeljem provedenog postupka prikupljanja ponuda i Ugovora o povjeravanju obavljanja predmetne komunalne djelatnosti. Navedenu komunalnu djelatnost obavlja Niskogradnja Veselnik iz Kolarovca, vl. Mario Veselnik.

Pod održavanjem nerazvrstanih cesta u 2020. godini podrazumijeva se:

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Čišćenje snijega i leda u zimskim uvjetima na svim nerazvrstanim cestama i ulicama na području Općine Vidovec | **31.000,00 kn** |
| Održavanje nerazvrstanih cesta – radovi  uključuje radove na održavanju asfaltnog plašta ulica, održavanje prometnih oznaka, čišćenje odvodnih jaraka i revizionih okana, sanacija zacijevljenih kanala oborinskih voda  Oborinska odvodnja na LC 25043 | **471.000,00 kn** |
| Kapitalna pomoć ŽUC-u za financiranje radova održavanja nogostupa  Tužno D-350,50 m (Belska ulica – nastavak)  Temeljem sporazuma o zajedničkom financiranju radova izvanrednog održavanja na ŽC 2065 Tužno Općina Vidovec financira radove u omjeru od 25 % ukupne vrijednosti izvedenih radova | 50.325,00 kn |
|  |  |
| **UKUPNO:** | **552.325,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

Kapitalna pomoć Županijske uprave za ceste (52),ostali prihodi za posebne namjene (43)-komunalna naknada , Opći prihodi i primici(11) te prihod od obavljanja ostalih posl.djel. Hrvatske vode- 8 % vodnog doprinosa

1. **Javna rasvjeta – Aktivnost 100301**

Pod održavanjem javne rasvjete podrazumijeva se plaćanje električne energije za javnu rasvjetu, održavanje uređaja i objekata javne rasvjete, zamjena dotrajalih rasvjetnih tijela te izmještanje upravljanja javnom rasvjetom :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Zamjena dotrajalih svjetiljki koja podrazumijeva dobavu i postavu svjetiljki, te ostalih radova | 30.000,00 kn |
| Plaćanje troškova isporučene električne energije za javnu rasvjetu | **222.000,00 kn** |
| Ostale usluge tekućeg i investicijskog održavanja – izmještanje upravljanja javnom rasvjetom | **140.000,00 kn** |
| **UKUPNO:** | **392.000,00 kn** |

Komunalna djelatnost održavanja objekata i uređaja javne rasvjete na području Općine Vidovec obavlja se temeljem provedenog postupka prikupljanja ponuda i Ugovora o obavljanju predmetne komunalne djelatnosti koji je na snazi do 01.10.2021. godine.

**Za realizaciju ove komunalne djelatnosti planiraju se utrošiti sredstva iz slijedećih izvora:**

*Ostali prihodi za posebne namjene (43)-komunalna naknada,Opći prihodi i primici (11)*

1. **Održavanje javnih površina i poljskih puteva – Aktivnost 100311, 100306, 100303, 100209, 100701**

Održavanje javnih površina odnosi se na održavanje javnih zelenih površina, pješačkih staza, košnju trave na javnim površinama Općine Vidovec, nabavu sadnog materijala, kupnju i postavljanje natpisnih tabli i prometne signalizacije, uređenje i održavanje poljskih puteva. U 2020. godini planira se kupnja traktor-kosilice za održavanje javnih površina i košnju trave, uređenje ograde na mjesnom groblju u Vidovcu. Također, planira se uređenje i održavanje poljskih puteva u vrijednosti od 1.153.400,00 kuna, a koji se održavaju temeljem Ugovora o povjeravanju komunalnih poslova održavanja nerazvrstanih cesta na području općine Vidovec za razdoblje od 12.07.2018. do 11.07.2022. godine.

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Motorni benzin i gorivo | **7.000,00 kn** |
| Uređenje naselja – sadnice cvijeća | **43.600,00 kn** |
| Uređenje naselja – natpisne table i signalizacija | 15.000,00 kn |
| Strojevi- traktor i priključci | 22.000,00 kn |
| Uređenje i održavanje poljskih puteva | **1.153.400,00 kn** |
| Održavanje zelenih površina | **108.000,00 kn** |
| Geodetsko-katastarske usluge | **184.055,00 kn** |
| Oprema- stalci za bicikle | **5.300,00 kn** |
| Oprema- oglasna ploča | **12.000,00 kn** |
| Usluga tek.i inv. Održavanja- uređenje ograde na groblju | 51.250,00 kn |
| **UKUPNO:** | **1.601.605,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

*Ostali prihodi za posebne namjene (43)-komunalna naknada,Opći prihodi i primici (11)*

*Naknada za promjenu namjene polj. zemljišta (11)*

**Članak 4.**

Dinamiku realizacije investicija iz ovog Programa i redoslijed korištenja sredstavaProračuna Općine Vidovec za navedene investicije određuje općinski načelnik, vodeći računa o priljevu sredstava u općinski proračun te drugim financijskim obvezama Općine Vidovec. Općinski načelnik dužan je Općinskom vijeću Općine Vidovec podnijeti Izvješće o izvršenju ovog programa istodobno s izvješćem o izvršenju proračuna Općine Vidovec.

**Članak 5.**

Ove 2. izmjene i dopune Programa objaviti će se u „Službenom vjesniku Varaždinske županije”, a stupaju na snagu prvog dana od dana objave.

KLASA: 402-01/19-01/03

URBROJ: 2186/10-01/1-20-18

Vidovec, 28. prosinca 2020.

Općinsko vijeće Općine Vidovec

PREDSJEDNIK

Zdravko Pizek